|  |  |
| --- | --- |
| **Συμπτυγμένη εφαρμογή και μεταποίηση αρχικού σεναρίου του ΠΡΩΤΕΑ**  **«Ο μάντης, ο κήρυκας και η πτώση»**  **Δημιουργός: Στάθης Παπακωνσταντίνου** | |
| **Διδακτική Ενότητα** | **Α΄ Λυκείου**   * Αρχαίοι Έλληνες Ιστοριογράφοι * **Ξενοφώντος *Ελληνικά* – Βιβλίο 2. Κεφάλαιο 4. §13-17** * Ξ**ενοφώντος *Ελληνικά* – Βιβλίο 2. Κεφάλαιο 4. §20-23** |
| **Αρχικό σενάριο**  (8 διδακτικές ώρες) | Το σενάριο εστιάζει σε μια ποικιλία θεμάτων που αξιολογούν την κριτική ματιά και τη διεισδυτικότητα της σκέψης του ιστορικού Ξενοφώντα. Πιο συγκεκριμένα, μελετώνται:   * Η μετάπτωση του πλάγιου λόγου σε ευθύ ως στοιχείο ύφους αλλά και κριτήριο κατανόησης των λεπτομερειών που ο ιστορικός θεωρεί ουσιώδεις. * Το κατά πόσο η προφητεία του μάντη και η δυναμική παρέμβαση του Κλεόκριτου κατά τη διάρκεια της αναίρεσης των νεκρών σχετίζονται με την τελική νίκη των δημοκρατικών. * Ανθρώπινες συμπεριφορές και στάσεις, θέματα κοινωνικής και πολιτικής ζωής ή βαθύτατα φιλοσοφικά που αναδεικνύονται από την ευσύνοπτη ιστορική αφήγηση του Ξενοφώντα. * Η γλωσσική διάσταση του κειμένου: μετάφραση, φαινόμενα γραμματικά (παραθετικά) και συντακτικά (σύστοιχο αντικείμενο, χρονική μετοχή), μελέτη των χαρακτηριστικών του κειμενικού είδους του ρητορικού λόγου μέσα από τον λόγο του Κλεόκριτου. * Η σύγκριση με σύγχρονες καταστάσεις, η ανεπηρέαστη αξιολόγηση συμπεριφορών και δράσεων, η ιστορική ενσυναίσθηση, η επιβολή και αναγνώριση κοινωνικών προτύπων ως στοιχεία αξιοποιήσιμα στη διδασκαλία για τη διαμόρφωση των ταυτοτήτων τόσο του διδάσκοντα όσο και του μαθητή.   Τέλος, ζητούμενο είναι η ενεργός συμμετοχή των μαθητών με την αξιοποίηση της ανακαλυπτικής-διερευνητικής μάθησης και της ομαδοσυνεργατικής μεθόδου αλλά και την ενσωμάτωση των ΤΠΕ. |
| **Πρόταση** | **Συγκριτική μελέτη των ρητορικών λόγων** του Θρασύβουλου και του Κλεόκριτου. Ανίχνευση των χαρακτηριστικών γνωρισμάτων ενός **τυπικού ρητορικού λόγου** στον λόγο του Θρασύβουλου. **Εντοπισμός ομοιοτήτων και διαφορών** ως προς την ταυτότητα των ομιλητών, τον επικοινωνιακό τους σκοπό, την επικοινωνιακή περίσταση, το ακροατήριο στο οποίο απευθύνονται, τα μέσα πειθούς που χρησιμοποιούν και τον βαθμό πειστικότητας και αληθοφάνειας των λόγων τους. |
| **Σκεπτικό-Στόχοι** | **Γνώσεις για τον κόσμο**   * Οι **θεσμοί** στην αρχαία Αθήνα. * **Κοινωνική και πολιτική ζωή** στην αρχαία Ελλάδα: η συμμετοχή σε θρησκευτικές εκδηλώσεις και τελετές, στην κοινωνική, σχολική και στρατιωτική ζωή, στους αγώνες για την προστασία της πατρίδας, η συγγένεια εξ αίματος ή εξ αγχιστείας, η συντροφικότητα σε συλλόγους ή λέσχες. * Χαρακτηριστικά γνωρίσματα του **αρχαίου Αθηναίου πολίτη**. * Η σημασία της **ρητορείας** στον αρχαίο ελληνικό πολιτισμό και η συμβολή της στις πολιτικές εξελίξεις. * Ο ρόλος του **πολιτικού και θρησκευτικού ηγέτη**. * Η σημασία της **θρησκείας** στη δημιουργία συνεκτικών δεσμών. * Ενιαίος χαρακτήρας της **γλώσσας** από την αρχαιότητα έως σήμερα.   **Γνώσεις για τη γλώσσα**  **Μορφολογία**  ↘ Σχήματα λόγου (πολυσύνδετο σχήμα, σχήμα αντίθεσης)  ↘ Ρητορικές ερωτήσεις  ↘ Λειτουργία ρηματικών προσώπων (α΄ και β΄ πληθυντικό)  **Σύνταξη** ↘ Εγκλίσεις στις ανεξάρτητες προτάσεις   * **Λεξιλόγιο - Σημασιολογία**   ↘ Λέξεις και όροι που σημαίνουν «κοινωνία, μέθεξη, συμμετοχή»   * **Κειμενικά είδη** ↘ **Ρητορικός λόγος**   ↘ **Προσχεδιασμένος προφορικός λόγος**: μεικτό είδος λόγου. **Στοιχεία προφορικότητας** (παραγλωσσικά στοιχεία, εξωγλωσσικά στοιχεία, παραστατικότητα, παρατακτική σύνταξη). **Στοιχεία γραπτού λόγου** (δομή, προσεγμένο ύφος, φροντισμένη σύνταξη, επιλεγμένο λεξιλόγιο, συγκεκριμένα εκφραστικά μέσα).  ↘ **Παράγραφος** με **σύγκριση – αντίθεση**, όπου οι μαθητές θα αποτυπώσουν τα αποτελέσματα της συγκριτικής μελέτης των λόγων του Θρασύβουλου και του Κλεόκριτου.   * **Επικοινωνιακό πλαίσιο:** πομπός, δέκτης, μήνυμα, περίσταση και συνθήκες επικοινωνίας * **Τρόποι πειθούς:** επίκληση στη λογική / στο συναίσθημα / στο ήθος του πομπού, επίθεση στο ήθος του αντιπάλου   **Γραμματισμοί**   * **Σχολικός γραμματισμός** (ανάπτυξη γνωσιακών δεξιοτήτων, ικανότητα διαχείρισης αφηρημένων εννοιών, τρόποι πειθούς) * **Αναγνωριστικός γραμματισμός** (σύνταξη, λεξιλόγιο, ποικιλότητα γλώσσας) * **Κριτικός γραμματισμός** (εντοπισμός σκοπιμοτήτων και διαθέσεων πίσω από τις γλωσσικές επιλογές, ανάπτυξη κριτικής σκέψης) * **Πρακτικές γραμματισμού:** Ανάγνωση, γραφή, επικοινωνία. * **Κειμενικοί τρόποι** ↘ Μονοτροπικό * **Κειμενικοί τύποι:** Επιχειρηματολογία * **Κειμενικά είδη:**  ↘ Επιχειρηματολογικά  ↘ Πολιτικού λόγου/ρητορικά * **Ανάγνωση**: κριτική, συγκριτική ανάγνωση των κειμένων * **Παραγωγή γραπτού λόγου** |
| **Διδακτικές πρακτικές** | * Ανακαλυπτική, **διερευνητική** μάθηση * **Μαθητοκεντρικό μοντέλο** διδασκαλίας * **Διαθεματικότητα** * Ένταξη του αρχαίου κειμένου στα **συμφραζόμενά** του, διαίρεση του κειμένου **κατά κώλα** |
| **Μαθητικές ταυτότητες** | * Συνεργατικές δεξιότητες * Ικανότητες κριτικής ανάγνωσης της πραγματικότητας |
| **Χώρος** | * Εντός σχολείου |
| **Χρονική διάρκεια** | * 4 διδακτικές ώρες |